জনকণ্ঠ ডেস্ক ॥ ইভটিজিংয়ের প্রতিবাদ করায় নওগাঁ শহরে বখাটে যুবকের হামলায় এক পরিবারের তিনজন ছুরিকাহত হয়েছে। পৃথক ঘটনায় জেলার মহাদেবপুরে লাঞ্ছিত হয়েছে দশম শ্রেণীর ছাত্রী জ্যোস্না।  বাগেরহাটে ইভটিজিংয়ের সূত্র ধরে মাদ্রাসাছাত্রী রূপালী বেগমকে অপহরণ করে নিয়ে যাওয়ার সময় আহত অবস্থায় উদ্ধার করে হাসপাতালে ভর্তি করা হয়েছে। অন্যদিকে ইভটিজিংয়ের অভিযোগে বাগেরহাট, চাঁদপুর ও চট্টগ্রামে ৮ বখাটে যুবককে গ্রেফতার করা হয়েছে। এ ছাড়া ইভটিজিং প্রতিরোধে ঠাকুরগাঁওসহ বিভিন্ন স্থানে মানববন্ধন কর্মসূচী অব্যাহত রয়েছে।  খবর স্টাফ রিপোর্টার ও নিজস্ব সংবাদদাতার।  নওগাঁ ॥ শনিবার দিনগত রাত সাড়ে ৮টায় শহরের চকদেবপাড়া মহল্লার আব্দুল হান্নানের বাড়িতে বখাটে এক যুবক হামলা চালিয়ে একই পরিবারের ৩ জনকে ছুরিকাঘাতে মারাত্মকভাবে জখম করেছে। আহতদের গুরুতর অবস্থায় রাজশাহী মেডিক্যাল কলেজ হাসপাতালে ভর্তি করা হয়েছে। এদের মধ্যে আকরাম হোসেনের অবস্থা আশঙ্কাজনক। ঘটনাটি শহরে চাঞ্চল্যের সৃষ্টি করেছে। সেই সঙ্গে বৃহস্পতিবার দুপুরে মহাদেবপুর উপজেলার বেতবাহতি গ্রামে ইভটিজাররা স্কুলছাত্রী তানজিলা আক্তার জ্যোস্্নার বাড়িতে ঢুকে তাকে মারপিটসহ তার গায়ের  জামা-কাপড় টেনে ছিঁড়ে শস্নীলতাহানি ঘটায়। এতে বাধা দিতে গেলে সন্ত্রাসী বখাটেরা ওই স্কুলছাত্রীর বাবা ইয়াছিন আলী ও মা ডলি বিবিকেও বেদম মারধর করে। এসব ঘটনায় সংশিস্নষ্ট থানায় পৃথক দুটি মামলা হয়েছে।  নওগাঁ সদর মডেল থানার ওসি (প্রশাসন) আমিনুল ইসলাম জানান, শহরের চকদেবপাড়া মহলস্নার জনৈক আব্দুল হান্নানের স্ত্রী মুক্তি বেগমকে দীর্ঘদিন ধরে উত্ত্যক্ত করে আসত একই এলাকার নবিবর রহমান লাকু নামের এক বখাটে যুবক। এর প্রতিবাদ করায় শনিবার রাতে সন্ত্রাসী লাকু বাড়িতে ঢুকে আব্দুল হান্নান, তার ১৪ বছরের পুত্র ফশিউর রহমান এবং  ভাড়াটিয়া আকরাম হোসেনকে এলোপাতাড়ি ছুরিকাঘাত করে পালিয়ে যায়। আহতদের প্রথমে নওগাঁ সদর হাসপাতালে এবং অবস্থার অবনতি ঘটলে পরে রাজশাহী মেডিক্যাল কলেজ হাসপাতালে স্থানানত্মর করা হয়। এ ব্যাপারে হান্নানের ভাই আব্দুল ওয়াহাব বাদী হয়ে নওগাঁ সদর থানায় একটি মামলা দায়ের করেছে। তবে ইভটিজার লাকু পলাতক থাকায় তাকে গ্রেফতার করতে পারেনি পুলিশ।  অপরদিকে ইভটিজিংয়ের প্রতিবাদ করায় নওগাঁর মহাদেবপুরে রাইগাঁ উচ্চ বিদ্যালয়ের ১০ম শ্রেণীর ছাত্রী তানজিলা আক্তার জ্যোস্্নাকে বাড়িতে গিয়ে শস্নীলতাহানি করাসহ তার মা-বাবাকে বখাটেরা পিটিয়ে আহত  করেছে। এ ঘটনায় ওই স্কুলছাত্রীর মা ডলি বিবি বাদী হয়ে একই গ্রামের মঈনের পুত্র সোহেল রানা (১৪), খয়বর আলীর পুত্র ঈমান আলীসহ ৬ জনের বিরম্নদ্ধে শনিবার বিকেলে মহাদেবপুর থানায় একটি মামলা দায়ের করেছেন। (মামলা নং-৩০)। এলাকাবাসী ওই বখাটেদের গ্রেফতার দাবি করেছে।  বাগেরহাট ॥ ইভটিজিংয়ের সূত্র ধরে রূপালী খাতুন নামে এক মাদ্রাসার ছাত্রীকে অপহরণের অপচেষ্টা করেছে বখাটেরা। এ সময় ছাত্রীটির কাছে থাকা স্বর্ণালঙ্কার লুটে নিয়ে বখাটে নাসির মাঝিসহ তার সহযোগীরা তাকে বেপরোয়া মারপিট করে। রবিবার সকালে মাদ্রাসায় যাওয়ার পথে অপহরণ করে নিয়ে  যাওয়ার সময় চিতলমারী উপজেলার বাখরগঞ্জ বাজারে স্থানীয় জনতা তাকে উদ্ধার করে। পরে এলাকাবাসী তাকে বাগেরহাট সদর হাসপাতালে ভর্তি করে। অপহরণের শিকার রূপালী খাতুন কচুয়া উপজেলার মাধবকাঠি মাদ্রাসার সপ্তম শ্রেণীর ছাত্রী। এ ঘটনায় তার পিতা উপজেলার লড়ারকুল গ্রামের সোহরাব মৃধা কচুয়া থানায় মামলা করতে গেলেও পুলিশ মামলা নেয়নি।  অপহরণের শিকার ছাত্রীর পিতা সোহরাব মৃধা জানান, তাঁর মেয়ে রূপালী খাতুনকে মাদ্রাসায় আসা যাওয়ার পথে চিতলমারীর সনত্মোষপুর গ্রামের আঃ রশিদ মাঝির ছেলে বখাটে নাসির মাঝি উত্ত্যক্ত করত। এ ঘটনা তার পরিবারকে  কয়েকবার জানানো হয়েছে। কিন্তু তারপরেও বখাটেদের অপকর্ম থেমে থাকেনি। রবিবার বাড়ি থেকে মাদ্রাসায় যাওয়ার পথে বখাটে নাসিরসহ তার সহযোগীরা রূপালীকে রাসত্মা থেকে জোর করে ধরে নিয়ে যায়। এ সময় ডাক-চিৎকার করায় বখাটেরা তাকে বেপরোয়া মারপিট করে কানের দুল, গলার চেন লুটে নিয়ে চিতলমারীর দিকে চলে যেতে থাকে। বাখেরগঞ্জ বাজারে গেলে স্থানীয় লোকজন বখাটেদের গতিবিধি বুঝতে পেরে এবং রূপালীর কান্নাকাটি করতে দেখে তাদের ঘেরাও করে। এ সময় বখাটেরা রূপালীকে ফেলে রেখে পালিয়ে যায়। স্থানীয় লোকজন তাকে উদ্ধার করে বাগেরহাট হাসপাতালে ভর্তি করে। এ  ঘটনায় কচুয়া থানায় মামলা করতে গেলেও পুলিশ মামলা নেয়নি বলে তিনি অভিযোগ করেন। কুচয়া থানার ওসি আনম. খায়রম্নল আনাম জানান, ঘটনাটি তিনি শুনেছেন। মামলা না নেয়ার কথা অস্বীকার করে তিনি বলেন, পুলিশ বিষয়টি তদন্ত করে ব্যবস্থা নেবে।  এদিকে বাগেরহাটে বিভিন্ন স্কুলের সামনে মেয়েদের উৎপাত রোধে বখাটেদের বিরম্নদ্ধে অভিযান চালিয়েছে উপজেলা প্রশাসন। রবিবার সদর উপজেলা নির্বাহী কর্মকর্তার নেতৃত্বে এ অভিযান চালানো হয়। এ সময় সদর থানা পুলিশের একটি টিম তাঁর সঙ্গে ছিল। রবিবার কয়েকটি স্কুলের সামনে অভিযান চালিয়ে ৭ জনকে আটক করা হয়। পরে  আটককৃতদের অভিভাবক ও স্কুলের প্রধান শিক্ষকদের মুচলেকায় ভবিষ্যতে এ ধরনের কাজ না করার শর্তে সতর্ক করে ছেড়ে দেয়া হয়। বখাটেদের দৌরাত্মরোধে এ অভিযান অব্যাহত থাকবে বলে তিনি জানান।  চাঁদপুর ॥ চাঁদপুরের কচুয়ায় স্কুলছাত্রীকে উত্ত্যক্ত করার অভিযোগে দায়েরকৃত মামলায় অভিযুক্ত ৩ বখাটে যুবককে শনিবার মধ্যরাতে কচুয়া থানা পুলিশ গ্রেফতার করেছে। গ্রেফতারকৃতরা হচ্ছে চাঁদপুর পলিটেকনিক্যাল ইনস্টিটিউটের ছাত্র আরিফ হোসেন (২২), মামুন হোসেন (২১) ও তানজিদ হোসেন (২০)। জানা গেছে, কচুয়া পৌরসভাধীন শহীদ স্মৃতি বালিকা উচ্চ বিদ্যালয়ের  ১০ম শ্রেণীর ছাত্রী মৌসুমী আক্তার (১৫) গত ২৫ অক্টোবর বিকেলে স্কুল হতে কোচিং ক্লাস শেষে বাড়ি ফেরার পথে কচুয়া সিটি ব্যাংকের পাশ্বর্ের রাসত্মায় পেঁৗছলে আরিফ হোসেনের নেতৃত্বে বখাটে যুবকরা অশস্নীল ভাষায় জোরপূর্বক তাকে প্রেম নিবেদন করে। এ খবর পেয়ে মৌসুমীর বাবা রফিকুল ইসলাম বাবুল ও তার চাচা গাজী কামাল ঘটনাস্থলে এসে প্রতিবাদ করলে বখাটেরা তাদের মারধর করে। এ ঘটনাকে কেন্দ্র করে মৌসুমীর বাবা ২৭ অক্টোবর বাদী হয়ে কচুয়া থানায় একটি মামলা দায়ের করেন। কচুয়া থানা পুলিশ শনিবার মধ্যরাতে অভিযান চালিয়ে তাদের গ্রেফতার করে।  রবিবার আদালতের মাধ্যমে তাদের জেলহাজতে প্রেরণ করা হয়।  ঠাকুরগাঁও ॥ ইভটিজিং প্রতিরোধে রবিবার শহরের চৌরাসত্মায় মানববন্ধন অনুষ্ঠিত হয়েছে। ঠাকুরগাঁও প্রেসক্লাব, সম্মিলিত সাংস্কৃতিক জোট, টিচার্স ক্লাব, শিক্ষক সমিতি, ইএসডিও, এনজিসেল এর যৌথ আয়োজনে এ মানববন্ধন অনুষ্ঠিত হয়। মানববন্ধন শেষে এক প্রতিবাদসভা অনুষ্ঠিত হয়। এতে বক্তব্য রাখেন মহিলা ভাইস চেয়ারম্যান তাহমিনা মোলস্না, জেলা মহিলা লীগের সভাপতি দ্রৌপতি আগরওয়াল, সম্মিলিত সাংস্কৃতিক জোটের সম্পাদক মাসুদ আহমেদ সুবর্ণ, জেলা যুবলীগের নেতা ও শিক্ষক জুলফিকার আলী ভুট্টো।  এ কর্মসূচীতে সর্বসত্মরের জনতা, ছাত্রছাত্রী, শিক্ষক, জনপ্রতিনিধি, আইনজীবী, সাংবাদিকগণ অংশগ্রহণ করেন।  চট্টগ্রাম ॥ বন্দর থানাধীন দক্ষিণ হালিশহর উচ্চ বিদ্যালয়ের নবম শ্রেণীর এক ছাত্রীকে উত্ত্যক্ত করার অপরাধে স্থানীয় লোকজন একজনকে আটক করে পুলিশে সোপর্দ করেছে। ছাত্রীর অভিযোগের প্রেক্ষিতে রবিবার বন্দর থানায় একটি মামলা দায়ের হয়েছে।  পুলিশ ও স্থানীয় সূত্রে জানা যায়, ৯ম শ্রেণীর ছাত্রী ফাতেমা আক্তার রীমা (১৪) স্কুল ছুটি শেষে বাসায় যাবার জন্য রাসত্মায় বাসের জন্য অপেক্ষায় থাকলে মনসুর আলম (১৯) নামের এক বখাটে  তাকে উত্ত্যক্ত এবং একই রিঙ্ায় বাসায় যাওয়ার জন্য বাধ্য করার চেষ্টা করে। এ সময় স্থানীয় লোকজন মনসুরকে আটক করে। আটক মনসুর কর্ণফুলী থানাধীন ডাঙ্গার চর এলাকার মোঃ আনসার আলীর পুত্র। এ বখাটে ছেলেটি মাঝে-মধ্যেই ফাতেমার পথরোধ এবং তাকে নানা অশালীন বাক্যবাণে উত্ত্যক্ত করত। এ ব্যাপারে পুলিশ আইনানুগ ব্যবস্থা নিয়েছে।      সুত্র: জনকন্ঠ